OpenLLM-France/wikimedia huggingface dataset:
# Bell 206

El Bell 206 és una família d'helicòpters amb hèlice de dues pales i configuracions d'un o dos motors dissenyats i fabricats per Bell Helicopter.

## Cultura popular

En els simuladors de vol existeixen una o més variants del Bell 206, com el simulador de vol de codi obert FlightGear, així com en el sector comercial.

## Especificacions (206B-L4)

Dades de Bell 206B-L4 specifications
Característiques generals
* Tripulació: un pilot
* Capacitat: quatre passatgers
* Longitud: 12'11 m
* Diàmetre del rotor: 10'16 m
* Alçada: 2'83 m
* Superfície del disc 81'1 m²
* Pes buit: 1.057 kg
* Pes màxim d'enlairament: 1.451 kg
* Motors: 1× turboeix Allison 250-C30P, 420 cv; limitats a 317 cv per disseny
Rendiment
* Velocitat màxima absoluta : 130 nusos (241 km/h)
* Velocitat màxima: 120 nusos (222 km/h)
* Abast: 374 mn (693 km)
* Sostre de servei: 13.500 peus (4.115 m)
* Ràtio d'ascens: 1.350 peus/min (6.9 m/s)
* Càrrega del disc: 177 N/m²
* Potència/pes: 430 W/kg

## Referències

* ↑ «Bell 206 al wiki de FlightGear» (en anglès). Comunitat de FlightGear. [Consulta: 16 juny 2017].
* ↑ «Bell 206 L4 Product Specifications» (PDF). Bell Helicopter, 01-02-2013. [Consulta: June 16, 2013].
* ↑ «Bell 206 L4 specifications» (PDF). Bell Helicopter. [Consulta: June 16, 2013].
# Aleksei Brussílov

Aleksei Alekséievitx Brussílov (rus: Алексе́й Алексе́евич Бруси́лов) (Tbilisi, Geòrgia, 31 d'agost de 1853 – Moscou, 17 de març de 1926) fou un militar rus, general de cavalleria durant la Primera Guerra Mundial i especialment conegut pels desenvolupaments tàctics posats en marxa durant l'ofensiva Brussílov de 1916.
Brussílov participà en la Guerra Russoturca i fou ascendit a general el 1906. En començar la Primera Guerra Mundial se li encomanà el comandament del 8è exèrcit rus i posteriorment el de tot el front sud-oriental. Sovint se'l considera un dels millors comandants militars russos i en la preparació de l'ofensiva Brussílov, el major èxit rus durant la guerra, ell i el seu estat major idearen tàctiques d'infiltració predecessores de les que poc després idearia Oskar von Hutier per superar l'estatisme de la guerra de trinxeres.
Després de la Revolució d'Octubre i durant tota la Guerra Civil Russa Brussílov es mantingué inactiu, fins que el 1920 entrà al servei de l'Exèrcit Roig. Malgrat que simpatitzava amb els Blancs, considerà preferible lluitar amb l'Exèrcit Roig contra un enemic extern a la Guerra Russopolonesa (1919-1920) que unir-se als contrarevolucionaris. A l'Exèrcit Roig ocupà càrrecs importants però poc decisius, treballant bàsicament com a assessor militar. Als setanta anys es retirà i tres anys després morí a Moscou.

## Referències

* ↑ Autoritat LoC
* ↑ Вольдемар Николаевич Балязин. (en russian). Olma Media Group, 2007, p. 595. ISBN 978-5-373-01229-4.
# Legió III Italica

La legió III Italica va ser una legió romana creada per Marc Aureli cap a l'any 165 per a les seves campanyes contra els marcomans. El cognomen Italica suggereix que els primers soldats que la van formar van ser reclutats a Itàlia. La legió seguia activa a Germània durant el segle iv. El seu emblema era una cigonya.
Junt amb les dues legions II Italica i I Adiutrix, la III Italica va ser destinada a les províncies del Danubi, per lluitar contra la invasió de Rètia i Noricum pels marcomans. L'any 171 van construir el campament de Castra Regina, l'actual Ratisbona, pensat per ser una posició defensiva, un autèntic castell amb murs altíssims. La legió estava present a altres ciutats de Rètia, sobretot a la capital de la província, Augusta Vindelicorum (actual Augsburg), ja que el comandant de la legió també era el governador de Rètia.
A la guerra civil de l'any 193, la legió va donar suport a Septimi Sever i el va ajudar a vèncer els seus adversaris, Pèrtinax i Didi Julià primer i després a Pescenni Níger i Clodi Albí. Posteriorment va lluitar amb Caracal·la en la seva campanya contra els alamans. Sembla que la legió, o alguns destacaments (Vexillatio), van participar en les campanyes de Gordià III contra els sassànides l'any 243, ja que va rebre el cognomen de Gordiana.
Durant els anys foscos del segle iii la legió va prendre part en les diverses lluites pel poder. Va lluitar a favor de Gal·liè que li va concedir els cognomina de VI Pia VI Fidelis i VII Pia VII Fidelis («sis vegades fidel i sis vegades lleial» i «set vegades fidel i set vegades lleial»). En aquesta època el seu campament principal encara era Regina Castra, però Luci Domici Aurelià la va mobilitzar per fer la campanya contra la reina Zenòbia l'any 273.
A finals del segle iv la legió seguia present al Danubi com una unitat de comitatenses.

## Referències

* ↑ Cassi Dió. Historia romana (Ῥωμαικὴ ἱστορία), LV, 24, 4
* ↑ Le Bohec, Yann (ed.); Catherine Wolff (ed.). Les légions de Rome sous le Haut-Empire. Lió: De Boccard, 2000, p. 133-143. ISBN 9782904974199.
* ↑ Lendering, Jona. «Legio III Italica». Livius.org. [Consulta: 21 octubre 2022].
# Neutralització

«Neutralització» té aquests significats:
* Neutralització (fonètica), fenomen fonètic pel qual dos fonemes perden alguns dels seus trets distintius en determinats contextos, i es pronuncien igual que un altre fonema
* Reacció de neutralització, reacció química entre un àcid i una base de manera que els productes de la reacció no tenen propietats ni àcides ni alcalines
* Seroneutralització, tècnica serològica basada en la capacitat de desactivar la capacitat patològica d'agents antigènics per part d'un sèrum que conté anticossos per a aquest antigen
# BBI

BBI té els següents significats:
* Bíblia Balear Interconfessional, adaptació per a les illes Balears de la Bíblia Catalana Interconfessional
* Black Bussiness Initiative, organització per al desenvolupament econòmic dels afroamericans de Nova Escòcia, al Canadà
# Yankee

«Yankee» té aquests significats:
* Geografia:
** Yankee Lake, vila dels Estats Units a l'estat d'Ohio.
* Esport:
** Yankee Stadium, estadi de beisbol de la ciutat de Nova York, seu dels New York Yankees.
** New York Yankees, club professional de beisbol estatunidenc de la ciutat de Nova York.
* Cinema:
** Yankee Doodle Dandy, pel·lícula estatunidenca dirigida per Michael Curtiz el 1942.
** The Magnificent Yankee, pel·lícula estatunidenca dirigida per John Sturges, estrenada el 1950.
* Música:
** Yankee Doodle, cançó anglo-americana que té el seu origen en la Guerra dels Set Anys.
** Daddy Yankee, nom artístic del músic Ramón Raymond Luis Ayala Rodríguez.
* Automoció:
** Yankee Motorcycles, empresa dedicada a la producció de motocicletes que estava situada a Schenectady, estat de Nova York.
** OSSA Yankee 500, motocicleta de turisme fabricada per OSSA entre 1976 i 1979.
Viccionari
# Ganiveta de fuster

Una ganiveta, rasqueta o raspador és una eina manual de fusteria per al rebaixat i acabat de fustes. És usada per a remoure petites quantitats de material i relleus en superfícies complicades de rebaixar/polir, allà on generalment es poden causar esquerdes. Les rasquetes són més aptes per al treball amb fusta dura i solen ser usades en lloc del paper de vidre. N'hi ha de disponibles en una àmplia varietat de formes i mides, sent la més comuna, la de disseny rectangular. Una altra estructura habitual és la coneguda com rasqueta de coll de cigne, la qual s'assembla a una pistola de corbes i és útil per raspar zones arquejades. Per a l'allisat de superfícies convexes com el diapasó d'un violí, pot ser convenient utilitzar rasquetes rectangulars, petites i flexibles.
Les rasquetes cal esmolar-les sovint, segons un procediment senzill però molt efectiu. El procés consta de les fases següents:
* Escairat. Es fa amb una llima plana de gra fi. Consisteix a deixar plana i escairada la superfície que ha de formar el tall.
* Esmolat. Es fa amb una pedra d'esmolar fina, d'oli o d'aigua. Es tracta de deixar ben fina la superfície anterior. Idealment es pot afinar amb una pedra o mola plana de diamant.
* Formació del tall. Amb una eina d'acer molt dur, un brunyidor o semblant, i amb la ganiveta ben fixada en un cargol de banc: PRIMER es "netegen" els caires de la superfície. SEGON, es prem amb força sobre el cantell per a formar una rebava o "filvà" (que serà la que actuarà com a tall).
A manca d'un mestre el procés es pot consultar en algunes webs i vídeos.

## Referències

* ↑ Ganiveta. Definició.(català)
* ↑ Brunyidor. Definició.(català)
* ↑ Rebava o "filvà". Definició.(català)
* ↑ Ús de la rasqueta. Esmolat i afinat.(anglès)
* ↑ Vídeo. Esmolat i afinat d'una rasqueta.(anglès)
* ↑ Vídeo. Tot el que cal saber de les ganivetes. (Vídeo molt llarg i instructiu).(anglès)
# Barrios de Colina

Barrios de Colina és un municipi de la província de Burgos a la comunitat autònoma de Castella i Lleó. Forma part de la comarca d'Alfoz de Burgos.

## Demografia

Evolució demogràfica :
| 1991 | 1996 | 2001 | 2004 |
| 80 | 80 | 74 | 76 |
# Club de Deportes Lota Schwager

El Club de Deportes Lota Schwager és un club de futbol xile de la ciutat de Coronel.
Va néixer per la fusió dels clubs Federico Schwager i Minas Lota el 10 de maig de 1966 amb el nom Lota Schwager. La seva samarreta reuneix, sobre fons blanc, tres línies de color vermell (per Federico Schwager), verd (per Minas Lota) i negre (per les empreses de carbó).
L'any 2006 ascendí a primera divisió després de superar el Rangers de Talca en el play-off d'ascens.

## Palmarès

* Segona divisió xilena de futbol:
** 1969, 1986
* Tercera divisió xilena de futbol:
** 2001

## Referències

* 1 2 Història a futuro.cl
* ↑ «Chile 2006». Rsssf.com, 21-02-2007. [Consulta: 12 octubre 2013].

## Enllaços externs

* Web oficial (castellà)
# Aigurski

Aigurski (en rus: Айгурский) és un poble (un possiólok) del krai de Stàvropol, a Rússia, que en el cens del 2010 tenia 720 habitants. Pertany al districte rural de Dívnoie.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# BBD

BBD té els següents significats:
* Línia de retard analògica (del seu nom en anglès Bucket-Brigade Device), mecanisme de delay de base analògica
* BBD també és el codi ISO 4217 del dòlar de Barbados, moneda oficial de Barbados
* BBD també és el codi UCI del Baby-Dump Cyclingteam, equip ciclista dels Països Baixos
# Zosterop olivaci de l'illa de Maurici

El zosterop olivaci de l'illa de Maurici (Zosterops chloronothos) és un ocell de la família dels zosteròpids (Zosteropidae).

## Hàbitat i distribució

Habita boscos i matolls de l'illa de Maurici, a les Mascarenyes occidentals.

## Referències

* ↑ «Zosterop olivaci de l'illa de Maurici». Cercaterm. TERMCAT, Centre de Terminologia. Rev. 20/12/2021(català)
# Gai Fulvi Quiet

Gai Fulvi Quiet (en llatí Caius Fulvius Quietus) va ser un dels usurpadors del tron imperial romà coneguts com els Trenta Tirans, que figura a la llista de Trebel·li Pol·lió inclosa a la Historia Augusta.
Era un dels dos fills del general Tit Fulvi Macrià (conegut per Macrià Major) militar que es va proclamar emperador després que Valerià I caigués presoner dels perses. El seu pare el va associar al tron ensems amb el seu germà Tit Fulvi Macrià, conegut com a Macrià Menor, i li va confiar el govern d'Orient mentre ells marxaven a Itàlia.
Quan va saber la mort del pare i del germà, que a la frontera entre Tràcia i Il·líria es van trobar amb les forces dirigides per Aureol l'any 262, es va refugiar a Emesa on va ser capturat i executat per Odenat de Palmira aquell mateix any. L'historiador romà d'Orient Joan Zonaràs l'anomena Quint Fulvi Quiet.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 633.
# Barris de Vilnius

Els Barris de Vílnius (lituà Vilniaus seniūnijos) són la divisió administrativa del districte municipal de Vilnius.

## Llista

Els seniūnija són una divisió administrativa a nivell estatal, funcionen com a districtes municipals. Els 21 seniūnija es basen en els barris:
| | Barris | Àrea (km²) | Pop. (2001) | Densitat (2001) |
| 1 | Verkiai | 56.0 | 30,856 | 551.0 |
| 2 | Antakalnis | 77.2 | 39,697 | 514.2 |
| 3 | Pašilaičiai | 7.9 | 25,674 | 3,249.9 |
| 4 | Fabijoniškės | 5.9 | 36,644 | 6,210.8 |
| 5 | Pilaitė | 13.9 | 15,996 | 1,150.8 |
| 6 | Justiniškės | 3.0 | 30,958 | 10,319.3 |
| 7 | Viršuliškės | 2.6 | 16,250 | 6,250.0 |
| 8 | Šeškinė | 4.6 | 36,604 | 7,957.4 |
| 9 | Šnipiškės | 3.1 | 19,321 | 6,232.6 |
| 10 | Žirmūnai | 5.7 | 47,410 | 8,317.5 |
| 11 | Karoliniškės | 3.7 | 31,175 | 8,425.7 |
| 12 | Žvėrynas | 2.6 | 12,188 | 4,687.7 |
| 13 | Grigiškės | 7.0 | 11,617 | 1,659.6 |
| 14 | Lazdynai | 9.9 | 32,164 | 3,248.9 |
| 15 | Vilkpėdė | 10.8 | 24,749 | 2,291.6 |
| 16 | Naujamiestis | 4.9 | 27,892 | 5,692.2 |
| 17 | Senamiestis | 4.4 | 21,022 | 4,777.7 |
| 18 | Naujoji Vilnia | 38.6 | 32,775 | 849.1 |
| 19 | Paneriai | 84.8 | 8,909 | 105.1 |
| 20 | Naujininkai | 37.6 | 33,457 | 889.8 |
| 21 | Rasos | 16.3 | 13,054 | 800.9 |

## Referències

* 1 2 3 «Total area and population in neighborhoods (administrative districts) of Vilnius municipality». Departament d'Estadística de Lituània. Arxivat de l'original el 2012-03-25. [Consulta: 14 setembre 2013].

## Enllaços externs

* (lituà) Web oficial del districte municipal de Vilnius Arxivat 2016-03-03 a Wayback Machine.
# Alfonso Escámez López

Alfonso Escámez López (Águilas, Múrcia, 1 de gener de 1916 - Madrid, 16 de maig de 2010), I marquès d'Águilas, va ser un banquer espanyol. Va arribar a ser president del Banco Central.

## Biografia

Fill d'Agustín Escámez i María de la Concepción López, en els seus primers anys Alfonso va assistir al col·legi Sant Tomás d'Aquino. El seu pare i la seva tieta María de las Dolores sabien que tenia capacitat per anar a la universitat i emprendre una important carrera, per la qual cosa assistia a més a classes particulars. En 1928 el seu pare, Agustín Escámez, va morir en accident de trànsit. A partir d'aquest moment la vida de la família canviaria per complet.
La prematura defunció del seu progenitor, dedicat al comerç de peix, va donar una bolcada a la vida del petit Alfonso, que es va haver de posar a treballar amb 12 anys com a grum en la sucursal del Banc Internacional d'Indústria i Comerç, on cobrava 15 pessetes al mes, mentre la seva mare treballava com a costurera per tirar endavant als cinc orfes.
Després de la crisi de 1929, l'entitat va haver de reduir personal i Escámez, amb 13 anys, va perdre la seva primera feina. Però els seus caps ja s'havien fixat en ell i aviat el van tornar a contractar, ja com a caixer, apujant-li el sou fins a 60 pessetes. Després de la Guerra Civil, l'Internacional va ser absorbit pel Central, entitat de la qual ja mai es deslligaria i on va desenvolupar tota la seva carrera, fins a aconseguir la presidència el 1973. Després de les eleccions generals espanyoles de 1977 fou nomenat senador per designació reial. Fou vocal de la Comissió Especial de Política Científica del Senat d'Espanya.
Alfonso va contreure matrimoni el 1939 amb Aurelia Torres Pomata (¿--? - Águilas, 30 d'agost de 1997). Va morir el 16 de maig de 2010, al seu domicili familiar de Madrid i va ser enterrat a Águilas, en el panteó familiar.
També, a Águilas, va cedir al poble una parcel·la, en la qual es va construir un institut al que li han atorgat el nom d'I.I.S. Alfonso Escámez.

## Càrrecs

* President del Banco Central (1973-1993)
* President d'Honor de CEPSA.

## Premis i reconeixements

Va rebre la Gran Creu de l'Orde del Mèrit Civil. En 30 de desembre de 1991 (Butlletí Oficial de 30 de desembre de 1991) (efectiva el 17 de febrer de 1992), el Rei Joan Carles I d'Espanya li va atorgar el Marquesat d'Águilas amb Armes de Mercè Nova.

## Enllaços externs

* Biografia de Alfonso Escámez López s Region de Murcia Digital.

## Referències

* ↑ El País. «Obituario: Alfonso Escámez, un banquero de la vieja escuela», 17-05-2010. [Consulta: 17 maig 2010].
* ↑ Fitxa del Senat
# Liber Linteus Zagrabiensis

El Liber Linteus Zagrabiensis (en llatí: llibre de lli de Zagreb), també conegut com a Liber Agramensis, és el text més llarg conegut escrit en etrusc (té prop de 1.200 paraules) i l'únic llibre que hi ha escrit sobre lli. El document, que ha estat datat al voltant del segle i aC, és un text cal·ligrafiat en tintes vermella i negra en una dotzena de columnes verticals sobre un drap de lli dividit en vint requadres rectangulars, que va ser utilitzat en el període ptolemaic per tal d'embenar la mòmia d'una dona. Va ser trobat a Egipte a mitjans del segle xix. S'anomena "de Zagreb" per la ciutat de Zagreb, Croàcia, al museu arqueològic de la qual es conserva actualment i on va ser transportada la mòmia des d'Egipte per Mihail de Brariæ. El text, que sembla un calendari ritual, va ser estudiat només a partir de finals del segle xix.

## Vegeu també

* Làmines de Pyrgi

## Bibliografia

* Beckwith, Miles «Review of L.B. van der Meer, Liber Linteus Zagrabiensis». Rasenna: Journal of the Center for Etruscan Studies, Volume 1, Article 4, 2007, pàg. 6.
* Rjabchikov, Sergei «On Etruscan “Liber Linteus” of Zagreb». Visnik Mizhnarodnogo doslidnogo tsentru "Lyudina: mova, kul'tura, piznannya", 34(3), 2013, pàg. 30-36.
* Rjabchikov, Sergei «The Etruscan Astronomy». ETRUSCAN RESEARCH, 1, January 1st, 2014, pàg. 14.
# Mouvaux

Mouvaux és un municipi francès, situat a la regió dels Alts de França, al departament del Nord. L'any 2006 tenia 13.096 habitants. Limita al nord-oest amb Bondues, a l'oest amb Marcq-en-Barœul, a l'est amb Tourcoing i al sud amb Wasquehal.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 480 | 1 361 | 1 374 | 1 710 | 1 919 | 1 954 | 2 045 | 2 149 | 2 233 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 289 | 2 583 | 2 926 | 2 979 | 3 369 | 3 678 | 3 954 | 4 903 | 5 786 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 6 660 | 7 506 | 8 146 | 8 392 | 8 639 | 9 488 | 10 068 | 8 964 | 10 757 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 11 140 | 11 247 | 10 724 | 12 631 | 13 566 | 13 177 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Patrick Balay | UMP |
| 2008- | Éric Durand | UMP |

## Agermanaments

* Halle (Flandes)
* Neukirchen-Vluyn
* Buckingham (Anglaterra)
# BBC Sport

BBC Sport és la divisió esportiva de la BBC. Aquesta secció es dedica exclusivament a les notícies esportives des de l'any 2000. La BBC Sport retransmet esdeveniments esportius de tennis, futbol, rugbi, automobilisme, atletisme, carreres de cavalls, golf, snooker i cricket, a més dels Jocs Olímpics.

## Referències

* ↑ Dawood, Sarah. «BBC Sport rebrands, dropping “100-year-old” typeface for bespoke one» (en anglès), 14-08-2017. [Consulta: 18 novembre 2023].
* ↑ Whannel, Garry «Television and the Transformation of Sport». The Annals of the American Academy of Political and Social Science, 625, 2009, pàg. 205–218. ISSN: 0002-7162.

## Vegeu també

* BBC News

## Enllaços externs

* BBC Sport
# Wolterstorffina

Wolterstorffina és un gènere d'amfibis de la família dels bufònids.

## Taxonomia

* Wolterstorffina chirioi (Boistel & Amiet, 2001)
* Wolterstorffina mirei (Perret, 1971)
* Wolterstorffina parvipalmata (Werner, 1898)
# Barris de Riga

Els Barris de Riga són les noves divisions de la ciutat de Riga a Letònia, d'acord amb el Departament del desenvolupament de l'Ajuntament de Riga, quan el 2008, va començar a treballar amb un nou pla de definició dels barris. Aquest pla, encara que no està confirmat oficialment, consisteix en 58 barris, cadascun amb el seu propi centre, la seva pròpia forma arquitectònica i paisatge, tanmateix no pretenen ser una forma de divisió administrativa.

## Antecedents

Des del primer període de la independència de Letònia, la ciutat de Riga mai no va tenir una divisió més petita que les sis entitats administratives territorials - Central, Kurzeme, Nord, Latgàlia, Vidzeme i Zemgale-, malgrat l'inici d'una divisió menor de 47 micro entitats (en letó: mikrorajoni), les seves fronteres comunes només estaven en una fase inicial.
Històricament van ser utilitzades unes divisions encara més petites, un exemple seria Spilve que constava de Beķermuiža, Krēmeri, Voleri, Rātsupe i Liela muiža. El fet que aquestes divisions tenien fronteres no oficials sovint creaven problemes amb la seva interpretació entre els habitants i els funcionaris públics amb diverses opinions.

## Noms del barris de Riga

| 1. Bolderāja 2. Daugavgrīva 3. Dzirciems 4. Iļģuciems 5. Imanta 6. Kleisti 7. Ķīpsala 8. Rītabuļļi 9. Spilve 10. Voleri 11. Zasulauks 12. Āgenskalns 13. Atgāzene 14. Beberbeķi 15. Bieriņi | 16. Bišumuiža 17. Katlakalns 18. Mūkupurvs 19. Pleskodāle 20. Salas 21. Šampēteris 22. Torņakalns 23. Ziepniekkalns 24. Zolitūde 25. Čiekurkalns 26. Jaunciems 27. Kundziņsala 28. Mangaļsala 29. Mežaparks 30. Mīlgrāvis | 31. Pētersala-Andrejsala 32. Sarkandaugava 33. Trīsciems 34. Vecāķi 35. Vecdaugava 36. Vecmīlgrāvis 37. Vecrīga 38. Centrs 39. Berģi 40. Brasa 41. Brekši 42. Bukulti 43. Dreiliņi 44. Jugla 45. Mežciems | 46. Purvciems 47. Skanste 48. Suži 49. Teika 50. Avoti 51. Dārzciems 52. Dārziņi 53. Grīziņkalns 54. Ķengarags 55. Maskavas Forštate 56. Pļavnieki 57. Rumbula 58. Šķirotava |

## Referències

* ↑ «Apkaimju projekts» (en letó). Riga City Council Development Agency. [Consulta: 16 abril 2015].

## Enllaços externs

* «Web oficial del barris de Riga».
# Alfonso Falero

Alfonso Falero (Granada, 1959) és un estudiós del Japó expert en la història del pensament japonès i la religió sintoista. Alfonso Falero va obtenir una llicenciatura en filosofia a la Universitat de Granada (Espanya) el 1981. Se'n va anar al Japó, i hi va viure des del 1984 fins al 1986, treballant en diferents camps. Després de tornar a Europa, va tornar al Japó i per un període comprès entre 1990 i 1998 va estudiar l'idioma japonès a la Universitat d'Osaka d'Estudis Estrangers, i més tard, sintoisme a Kokugakin de Tòquio. En aquesta Universitat es va doctorar amb una tesi escrita en llengua japonesa (la idea cristiana i el sintoisme del pecat ("tsumi"), un enfocament comparatiu). Es va convertir en el primer espanyol a obtenir un títol estranger com una universitat japonesa en aquest camp d'estudis. El seu assessor va ser el professor Kenji Ueda (上 田 賢治), el més prestigiós erudit d'estudis shintō.
Quan va tornar al seu país natal va esdevenir cap i fundador de la Secció d'Estudis Orientals de la Universitat de Salamanca. El seu treball a la Universitat de Salamanca se centra en la història del pensament japonès, del sintoisme i la literatura japonesa. Ha publicat:
* Aproximación a la cultura japonesa (Salamanca, 2006).
* Aproximación al Shintoísmo (Salamanca, 2007).
* Ensayos de estética y hermenéutica: iki y furyu (Kuki Shuzo) (València, 2007).
* Aproximación a la literatura clásica japonesa (Salamanca, 2014).

## Referències

* ↑ ddgraficos. «El profesor de la USAL Alfonso Falero, condecorado por el gobierno japonés» (en castellà). [Consulta: 19 desembre 2019].
* 1 2 «Alfonso Falero Folgoso - Citas de Google Académico». [Consulta: 19 desembre 2019].
* ↑ «Alfonso Falero | University of Salamanca - Academia.edu». [Consulta: 19 desembre 2019].
* ↑ «Alfonso J. Falero Folgoso» (en castellà). [Consulta: 19 desembre 2019].

## Enllaços externs

* https://diarium.usal.es/falero
# Gargàs (Alta Garona)

Gargàs (francès Gargas) és un municipi francès del departament de l'Alta Garona, a la regió Occitània. És una comuna de l'àrea urbana de Toulose, situada a 20 km al nord d'aquesta ciutat. El 2011 la comuna tenia 651 habitants. L'evolució del nombre d'habitants es coneix a partir dels censos de la població efectuats a la comuna el 1793.

## Monuments

* L'església.

## Referències

* ↑ Toponímia occitana